**Sabiedrības iebildumi un priekšlikumi Limbažu novada Ilgtspējīgas attīstības stratēģijai līdz 2046. gadam, Attīstības programmai 2022-2028 2. redakcijai un Stratēģiskās ietekmes uz vidi novērtējumam (SIVN) plānošanas dokumentiem**

|  |  |  |  |  |  |
| --- | --- | --- | --- | --- | --- |
| Nr.  p.k. | **Iebilduma/priekšlikuma iesniedzējs** | **Priekšlikuma Nr.** | **Iesniegtā iebilduma/**  **priekšlikuma būtība** | **Ņemts vērā/**  **nav ņemts vērā** | **Pamatojums, ja**  **iebildums/priekšlikums**  **nav ņemts vērā** |
| 1. | Procel PRO OU Latvijas filiāle | 1.1. | Procel PRO OU Latvijas filiāle vēlas piedāvāt Limbažu novada pašvaldībai izskatīt savu redzējumu un sadarbību Limbažu pilsētas naktsmītņu attīstībai. | Nav ņemts vērā | Biznesa projekta piedāvājums |
| 2. | R.N. | 2.1. | Salacgrīvas Ostas teritorijā, kas atrodas uz pašvaldībai piederošas zemes ar kadastra numuriem 66150090017 un 66150090003 un robežojas ar Jūrmalas ielu un tai pieguļošo dzīvojamo zonu, noteikt un izveidot zaļo zonu 10-20m platumā gar Jūrmalas ielu, lai atdalītu ostas saimniecisko darbību un tās radīto vides piesārņojumu no dzīvojamās apbūves.\_ | Nav ņemts vērā | Ostas teritorija ir rūpnieciskā zona, tās teritorijā veidojot zaļo zonu samazina tās pilnvērtīgu un ekonomiski pamatotu izmantošanu. Ostas likums nosaka ostas teritorijas izmantošanas mērķi, kurā nav paredzēts veidot zaļās zonas. Vides piesārņojumu samazina ar citiem tam paredzētajiem risinājumiem. |
| 2.2. | Salacgīvas pilsētā Salacas kreisajā krastā simtgadīgai pilsētapbūvei un pilsētas pludmalei pa vidu ir vidi degradējoša industriāla ostas teritorija ar kravu plūsmu, bez jēgpilnas iespējas attīstīt industriāla līmeņa pievedceļu. Ir nepieciešams nolemt par vienu vai otru attīstības stratēģijas virzienu, nevis censties attīstīt divus savstarpēji konfliktējošus attīstības modeļus. | Nav ņemts vērā | Sakārtota, darbojoša industriālā zona nav vidi degradējoša zona. Tā šeit atrodas vēsturiski, to nevar pārnest prom no Salacas upes grīvas, tai novadā un valstī ir būtiska ekonomiska nozīme. Pilsētas attīstībai ir nepieciešami gan dzīvojamās, gan industriālās zonas. |
| 2.3. | Uz kādiem ekonomiskiem un ostas noslodzes rādītāju pamatojumiem ir balstīta ostas teritorijas papildus paplašināšana, ja esošo ostas teritoriju nav iespējams attīstīt labāk, kā vienkāršu krauj-laukumu bez infrastruktūras? | Nav ņemts vērā | Ostas teritorijas paplašināšana ir plānota ar mērķi nākotnē daļu no ostas saimnieciskās aktivitātes pārcelt tālāk no publiskās un dzīvojamās zonas. |
|  |  | 2.4. | Kā Salacas kreisajā krastā blakus ostas teritorijai iespējama komfortabla un līdzsvarota dzīve dzīvojamajā zonā pilsētas centrā, kuru nemitīgi ietekmē Ostas piesārņojošā darbība? Kā tas saskan ar izvirzīto Ilgtspējas attīstības stratēģiju? | Nav ņemts vērā | Ostas teritorija, kā arī zivju pārstrādes rūpnieciskā zona vēsturiski atrodas Salacas upes grīvā, kam pieguļoša ir arī dzīvojamā zona. Šo rūpniecisko zonu negatīvo ietekmi uz apkārtējo teritoriju samazina ar šiem mērķiem paredzētajiem risinājumiem. |
| 3. | Salacgrīvas ostas pārvalde | 3.1. | Limbažu novada Ilgtspējīgas attīstības stratēģija 2022. - 2046. gadam, 28.lpp. piedāvāju šādu redakciju:  ⮚ novada teritoriju perspektīvā paredzēts šķērsot starptautiskas nozīmes dzelzceļa trasei Rail Baltica, kas nodrošinātu mūsdienu prasībām atbilstošas dzelzceļa satiksmes izveidi starp Baltijas valstīm, Centrālo un Rietumeiropu. Stratēģija atbalsta Rail Baltica plānoto loģistikas centru, pārkraušanas punktu un reģionālo vilcienu pasažieru staciju attīstību Limbažu novada teritorijā - Salacgrīvas pilsētā, Tūjas muižā ( Mežmaļos), Oltūžu un Skultē. Salacgrīvas stacijā jāparedz autoceļa pievedceļu savienojumu ar Salacgrīvas ostu. Skultes stacijā jāparedz pieslēguma vieta atzaram Limbažu virzienā (vecās dzelzceļa trases virzienā). Šīs savienojumu un pieslēguma vietas jāparedz jau tagad izstrādes stadijā esošajos attīstības plānošanas dokumentos gan visos nākotnē izstrādājamajos dokumentos. Tas arī kalpotu par pamatu pašvaldībai tālāk to integrēt pašvaldības attīstības plānošanas dokumentos. Limbažu novada teritoriju šķērso stratēģiskas (valsts) nozīmes elektrificēta dzelzceļa līnija Rīga – Skulte. Pa dzelzceļu tiek veikti pasažieru pārvadājumi; | Ņemts vērā |  |
|  |  | 3.2 | LIMBAŽU NOVADA ATTĪSTĪBAS PROGRAMMA 2022. – 2028.GADAM  76.lpp.  Salacgrīvas ostā netiek pārkrauti bīstamie materiāli. Dominējošie kravu veidi ir mežsaimniecības un kokapstrādes produkti: papīrmalka, malka un kūdra. Pārkrauto kravu apjoms ostā ir mainīgi, kas atkarīgi no ekonomiskās situācijas Eiropā.  Salacgrīvas ostā stividorpakalpojumus sniedz stividoru kompānija SIA "Salacgrīvas Nord termināls". Ostā un blakus ostas teritorijai darbojas zivju pārstrādes rūpnīca AS "Brīvais vilnis".  Ostā ir izbūvētas 6 piestātnes - divas Salacas upes kreisajā krastā un četras Salacas upes labajā krastā.  *Tabula 45. Salacgrīvas ostas piestātņu informācija.[[1]](#footnote-1)*   |  |  |  |  | | --- | --- | --- | --- | | **Nr.** | **Garums (m)** | **Atļautā iegrime (m)** | **Piestātnes īpašnieks, lietotājs** | | 1. | 80 | 5,6 | Īpašnieks Salacgrīvas ostas pārvalde, nomā SIA "Salacgrīvas Nord termināls”, izmanto kravu pārkraušanai | | 2. | 145 | 3,5 | Īpašnieks Salacgrīvas ostas pārvalde | | 3. | 157 | 2,2-4,0 | Īpašnieks A/S “Brīvais vilnis”, izmanto zvejnieki | | 4. | 70 | 5,6 | Īpašnieks SIA "Salacgrīvas Nord termināls”, izmanto kravu pārkraušanai | | 5. | 81 | 5,0 | Īpašnieks SIA "Salacgrīvas Nord termināls”, izmanto kravu uzglabāšanai, kuģu stāvēšanai bez kravu operācijām | | 6. | 100 | 5,0 | Īpašnieks SIA "Salacgrīvas Nord termināls”, izmanto kravu uzglabāšanai | | Ņemts vērā |  |
|  |  | 3.3 | *Tabula 46. Salacgrīvas ostas kravu apgrozījums (tonnās).[[2]](#footnote-2)*   |  |  |  |  |  |  | | --- | --- | --- | --- | --- | --- | | **Kravu apgrozījums** | **2017** | **2018** | **2019** | **2020** | **2021** | | Kopā (t) | 266758 | 350765 | 302249 | 303535 | 421640 | | Ņemts vērā |  |
| 3.4 | Kravu veidi – kūdra, šķembas, keramazīts, kaļķis, asfalts, šķelda, papīrmalka, baļķi, malka, graudi, malka, organiskais mēslojums, stikla šķiedras caurules un nozveja.  Salacgrīvas ostas pārvalde realizē Igaunijas-Latvijas Pārrobežu sadarbības programmas projektu Est-Lat177 “Austrumbaltijas jahtu ostas tīklu pilnveidošana un popularizēšana" EASTBALTIC HARBOURS. Projekts ir turpinājums 2020.gada nogalē pabeigtajam projektam "Uzlabota jahtu ostu infrastruktūra un ostu tīkla attīstība Igaunijā un Latvijā” (EST-LAT Harbours), kurā tika uzbūvēta Salacgrīvas jahtotāju servisa ēka. Jaunajā projektā tiks iegādātas divas peldošās jahtu piestātnes (pontoni), katrs 36 m garumā, kas tiks novietoti akvatorijā jahtu ostas rajonā iepretim jahtu servisa ēkai. Piestātnes būs aprīkotas ar jahtām nepieciešamo elektrības un ūdens pieslēgumu punktiem.  2019 - 2020.gadā, realizējot Igaunijas-Latvijas Pārrobežu sadarbības programmas 2014.-2020.gadam projektu Nr.55 “Uzlabota jahtu ostu infrastruktūra un ostu tīkla attīstība Igaunijā un Latvijā” (EST-LAT Harbours), ir uzbūvēta Salacgrīvas jahtotāju servisa ēka, kurā jahtotājiem ir pieejama nepieciešamās labierīcības - WC, dušas, veļas mazgāšana un žāvēšana, sauna. Tajā atrodas Salacgrīvas ostas pārvaldes administrācija un tūrisma informācijas centra punkts. Ēkā atradās arī Salacgrīvas airētāju skolas telpas. Izmantot ēka labierīcības tiek piedāvātas arī laivotājiem pēc ceļojuma pa Salacas upi. | Ņemts vērā |  |
|  |  | 3.5 | Limbažu novada Attīstības programma 2022. – 2028. gadam, STRATĒĢISKĀ DAĻA, 8.lpp piedāvāju šādu redakciju:  **Attīstības perspektīvas**  Novada teritoriju perspektīvā paredzēts šķērsot starptautiskas nozīmes dzelzceļa trasei Rail Baltica, kas nodrošinātu mūsdienu prasībām atbilstošas dzelzceļa satiksmes izveidi starp Baltijas valstīm, Centrālo un Rietumeiropu. Stratēģija atbalsta Rail Baltica plānoto loģistikas centru, pārkraušanas punktu un reģionālo vilcienu pasažieru staciju attīstību, Limbažu novada teritorijā - Salacgrīvas pilsētā, Tūjasmuižā ( Mežmaļos), Oltūžos un Skultē. Salacgrīvas stacijā jāparedz autoceļa pievedceļu savienojumu ar Salacgrīvas ostu. Skultes stacijā jāparedz pieslēguma vieta atzaram Limbažu virzienā (vecās dzelzceļa trases virzienā). Šīs savienojumu un pieslēguma vietas jāparedz jau tagad izstrādes stadijā esošajos attīstības plānošanas dokumentos gan visos nākotnē izstrādājamajos dokumentos. Tas arī kalpotu par pamatu pašvaldībai tālāk to integrēt pašvaldības attīstības plānošanas dokumentos. | Ņemts vērā |  |
| 3.6 | Limbažu novada pašvaldības Attīstības programma 2022.-2028.g. RĪCĪBAS PLĀNS   |  | | --- | | 2.4.RĪCĪBU VIRZIENS (RV): Ostas un piekrastes infrastruktūras attīstība | | UZDEVUMS (U) 2.4.1. Izveidot un rekonstruēt infrastruktūru ostu un piekrastes teritorijas attīstībai |   15 -16 lpp.   |  |  |  |  |  | | --- | --- | --- | --- | --- | | 2.Salacgrīvas ostas priekšostas attīstība | * Padziļināta priekšosta un kuģa kanāls, izsmeltā grunts apjoma smilts frakciju izmantojot ostas teritorijas paplašināšanai. Akvatorijas un kuģa kanāla dziļums ne mazāks nekā 7,0 m; * Jaunu teritoriju izveide blakus Ziemeļu un Dienvidu moliem; * Ne mazāk kā vienas jaunas piestātnes būvniecība. Jaunceļamajai piestātnei jāsasniedz un pat ievērojami jāpārsniedz parametri kā pašreiz esošajai 1. un 4.piestātnei, t.i.,garumā līdz 100 m, ar dziļumu piestātnes – 7 m un vairāk | 2023-2028  2024-2028 | ES fondu finansējums,  Ostas pārvaldes finansējums, Pašvaldības budžets,  Privātais finansējums | Salacgrīvas ostas pārvalde  Pašvaldība | | 3. Salacgrīvas ostas infrastruktūras sasaiste ar Rail Baltic dzelzceļa infrastruktūru | * Attīstoties Rail Baltic dzelzceļa līnijai, veidot rūpnieciskās zonas kravu apstrādes tās pievienotās vērtības palielināšanai; * Pievadceļa attīstība ostai Salacas kreisajā un labajā krastā. | 2024-2028 | ES fondu finansējums,  Ostas pārvaldes finansējums, Pašvaldības budžets, Privātais finansējums | Salacgrīvas ostas pārvalde  Pašvaldība | | Ņemts vērā |  |
| 4. | I.K. | 4.1. | PAŠREIZĒJĀS SITUĀCIJAS RAKSTUROJUMĀ  *Nozīmīgs notikums Liepupē ir „Sudraba kaija” , bet Limbažos festivāls „Limbizkvits”*  *Raksturojumā jāiekļauj aģentūras „Lauta” darbība tūrisma un kultūrvēsturiskā mantojuma jomā. Akcentējot Burtnieku kvartāla darbību*  *Liela nozīme Limbažu novada dzīvē ir Sudraba muzejam*  *Pie uzskaitījuma ir Teātra māja, bet Limbažu novada Kultūras pārvalde pakļautībā vairs nav* | Ņemts vērā |  |
| 4.2. | STRATĒĢISKĀ DAĻĀ (Attīstības programma)  *Uzskatu, ka RV1-2 atsevišķi jāizdala Limbažu vecpilsētas unikālā ielu plānojuma un seno būvju saglabāšana, meklējot sadarbības iespējas ar īpašniekiem, piem. Limbažu filcs teritorija* | Ņemts vērā |  |
| 4.3. | RĪCĪBU PLĀNĀ  *UZDEVUMS (U) 1.2.3. Novada kultūrvēsturiskā mantojuma apzināšana un saglabāšana Noteikti jāiekļauj Limbažu vecpilsētas saglabāšana, izstrādājot konkrētu plānu un darbu grafiku, Izveidojot speciālistu grupu un piesaistot gan privātos, gan valsts finansu līdzekļus* | Ņemts vērā |  |
| 4.4. | LIMBAŽU NOVADA ILGTSPĒJĪGAS ATTĪSTĪBAS STRATĒĢIJĀ 2022. - 2046. GADAM  *2023.gadā iecerēta Limbažu pilsētas 800 gade. 2022.gada sākumā izveidota pat štata vienība pašvaldībā šī pasākuma plānošanā un norisē. Šobrīd jau maijs pusē, bet nejūt aktivitātes, kas iezīmētu šī darba plānojumu, virzību un attīstību.*  *Limbažu 800gadi ir saglabājušies vecpilsētā- pilsdrupās, baznīcās, akmeņu klājuma ielās, bijušajā fabrikas „Limbažu filcs” teritorijā, kur lielā daļā valda bezsaimnieciskums un pašvaldības vienaldzība pret unikālās teritorijas saglabāšanu un izmantošanu kultūras pasākumiem vai tūrisma aktivitātēm. Ja jubilejas plānā līdzekļi tiks izlietoti mākslinieku honorāriem un tehniskā nodrošinājuma apmaksai, kas būs grandiozi izdevumi/ piemēram festivāls „Sudraba kaija”, kas notiek nelielā vidē, bez milzīgām skaņu un gaismas iekārtām, izmaksā 20 tūkstošus, tad brīvdabas koncertam jau tas būs 5 reizes vairāk.* ***Uzskatu, ka 800 gade vispirms nozīmē „jubilāram” izremontēt māju,/ ne pie izsistiem logiem un nelabotām ielām/, sakārtot tērpu / fasādes, apstādījumi/ uzklāt galdu /veidot sadarbību ar vecpilsētas namu apsaimniekotājiem/ un tikai tad tērēt naudu dārgu un prezentablu mākslinieku pirkšanai.*** | Ņemts vērā |  |
| 5. | I.O. | 5.1. | [..]Es uzskatu, ka Latvijas virsdiriģetu svētki jāorganizē biežāk, tiem jābūt vērienīgiem. Līdz šim tie ir bijuši klusi un nepamanāmi. Tieši tāpat ir ar dzejnieka Ausekļa 175.dzimšans dienai veltītie svētki “Gaismu sauca” 2025.gada 16.septembrī - arī Ausekļa dzimšanas dienas pasākumiem ir jābūt ikgadējiem un tādiem, kas sasaistīti ar citiem notikumiem un ir kā iespēja popularizēt uzņēmējus, tūrisma vietas. Varbūt pat pirms tam Alojā un tās apkārtnē organizēt jauno dzejnieku nometnes un radīto prezentēt koncertā. | Nav ņemts vērā | Virsdiriģentu svētki notiek kopš 2001.gada sadarbībā ar Latvijas Nacionālo kultūras centru, kas nodrošina māksliniecisko saturu. Aloja nodrošina tehniskos un saimnieciskos darbus, kā arī dalībnieku uzņemšanu un izklaidi. Jāņem vērā, ka koru koprepertuārs nemainās katru gadu, šeit ir sava specifika, līdz ar to, šos svētkus nevajadzētu rīkot biežāk. Svētki "Gaismu sauca" ir piecu gadu noslēgums dziesmu jaunrades konkursam "Kas mēs bijām, būsim, esam", kas tiek organizēti ik gadu kopš 2005.gada. |
| 5.2. | Domājot par Alojas novadu, daudzi lauksaimnieki zina, ka tā ir kartupeļu galvaspilsēta. Domāju, ka Alojā par kartupeļiem zina vairāk kā citur Latvijā, tāpēc Alojā būtu jāorganizē "Kartupeļu festivāls" gan ar tirgu, koncertiem, gan praktiskiem semināriem - audzēšanā, gatavošanā, šķirņu izvēlē un garšu atšķirībās. Tāpat Alojā arvien vairāk audzē zemenes, tāpēc otra ideja šajā virzienā ir zemeņu festivāls. Ne viens, ne otrs Latvijā vēl netiek organizēts un ļoti raksturo Aloju šodien. | Nav ņemts vērā | Pastāv iespēja šo pasākumu pievienot klāt kādam no esošajiem pasākumiem. Taču viss atkarīgs no finansējuma, u.c. resursiem. |
|  |  | 5.3. | Par jauno Limbažu novada saukli, es ierosinātu "Ieelpo Limbažos", jo 53% teritorijas klāj meži, 5% purvi (kaut saskaitot 2.pielikuma purvu platības, to sanāk daudz vairāk kā 5%), kas ir lieli skābekļa ražotāji, turklāt atrodamies Biosfēras rezervātā. Daba noteikti ir tas, ar ko lepojās ikviens jaunā Limbažu novada iedzīvotājs. | Ņemts vērā |  |
| 5.4. | Vēl viena ideja "Atdzimsti Limbažos" - Limbaži ir deguši vismaz 5 reizes un vienmēr atdzimuši no jauna. Tas gan vairāk ir par Limbažiem. Iespējams, virziens turpmākai attīstībai ir tieši tas, kas minēts stratēģijā - prioritāte - cilvēks. Kā vieta kur caur vēsturi, iepazīt sevi, dabā atjaunoties un ar saražoto uzlādēties. | Ņemts vērā |  |
| 5.5. | [..]veidot sasaisti ar Puikuli un Purezera dabas taku - pagarināt taku līdz ciematam. | Ņemts vērā |  |
| 6. | L.T. | 6.1. | **Nepieciešams Baumaņu Kārļa laukuma attīstības plāns.** Uzskatu, ka tuvākās piecgades mērķis varētu būt kaut vai tādu izstrādāt, iesaistoties pašvaldībai, tās iestādēm, īpašumu saimniekiem un sabiedrībai. Vēlētos, lai jautājumu nerisinātu vienkāršoti un sasteigti. Vienkārši būtu nobruģēt, noasfaltēt, izskatīsies pieklājīgāk, bet nez vai daudz mainīs. Nepieciešams saprast, kādu funkciju laukumam vajadzētu pildīt, kā to izmantos sabiedrība, iedzīvotāji, vai tas ir tūrisma objekts, atpūtas zona, un attiecīgi, cik vērts ieguldīt vides sakārtošanā. Nevis vienkārši sakārtot, bet – ar kādu mērķi. Ļoti ceru, ka pašvaldība uz Baumaņa Kārļa laukuma jautājumu atradīs atbildi. Lai kāda tā būtu, galvenais, pamatota un pārdomāta. | Ņemts vērā |  |
| 6.2. | 1.Īstenojot jaunus būvniecības projektus, būtu vairāk jādomā par vides pieejamību dažādām sabiedrības grupām. Rodas iespaids, ka reizēm arī, būvējot no jauna, pilnībā pārdomāts šis jautājums netiek, paliek neizmantotas iespējas vidi padarīt vēl draudzīgāku cilvēkiem ar invaliditāti, lai gan it kā formāli kaut kas no labās prakses tiek ņemts vērā. Tā teikt, būtu parunājušies ar, teiksim, Apeironu, organizāciju, kā pārstāvji šķiet ļoti pretimnākoši, izdarītu nedaudz citādi un daudz labāk.  2.Būtu labi arī prioritāšu plāns – saraksts ar vietām un darbiņiem, ko varētu plānveidā paveikt katru gadu, lai uzlabotu kādu sīkumu, kas neprasa daudz laika un ieguldījumu. Ieteikums – apsekot, konstatēt, pamazām kaut ko pamainīt. Reizēm runa ir par sīkumiem, kas traucē. | Ņemts vērā |  |
|  |  | 6.3. | Attiecībā uz būvniecību.  Līdz šim reizēm tiek novērota tendence – uzcelsim ēku, sakārtosim īpašumu, gan jau funkcija atradīsies. Vēlētos, lai sāktu no otra gala – kāda ir problēma, kāds pakalpojums pietrūkst, ko darām. Varbūt vispār nevajag neko būvēt. Šis, manuprāt, ir pašsaprotami, bet, kā nepieminēsi, ja ir eksistējoši, salīdzinoši neseni negatīvie vai vismaz pretrunīgi vērtējami, šaubīgi piemēri. Tāpat ir ēkas, īpašumi, kas iet bojā, pamesti, kaut kādā ziņā nozīmīgi, vēsturiski, cilvēkiem žēl, bet, vai tas nozīmē, ka ieguldīt līdzekļus ir ekonomiski pamatoti? Vajadzētu aprēķinu. | Ņemts vērā |  |
| 6.4. | Ierosinājums – kas varbūt nav īsti plānošanas dokumentiem  Mums ir daudz novadnieku, kuri dzīvē tālu tikuši. It kā zinām, it kā atceramies. Bet, varbūt varētu izveidot kādu slavas zāli, kā tūrisma objektu un pašu priekam? Tikpat labi – izveidot fondu, lai aicinātu kaut ko dot dzimtajai vietai, pat ne finansiāli, bet garīgi, ar savu kompetenci. Kaut vai spīdekļu lekciju ciklu – tādu novada TED talk. Vienkārši par šo rosina domāt tas, ka dokumentos norādīts – vērtība ir cilvēks. Mēs taču lepojamies ar saviem cilvēkiem, arī tiem, kuri te vairs nedzīvo, bet atbrauc ciemos, tas, ka mums te ir izauguši dažādu jomu izcilnieki, ceļ arī vietējo pašapziņu. Piedevām pašiem cilvēkiem un viņu draugiem, radiem, kuri ir te, bieži vien gana daudz nozīmē, ka atceras un kaut kādā veidā izsaka atzinību. Turklāt – labi saiet kopā ar vēlmi popularizēt novadu ārpusē – ja kaut kur piedalās “slavenības”, tad tas tūlīt daudziem ir interesanti. Varētu padomāt, kā izmantot “cilvēkresursu”, lai gan, - šis noteikti nebūtu vienkāršs projekts, un nezinu, kurš to varētu īstenot. | Nav ņemts vērā | Ideja iekļaujas RP RV 1.2. U 1.2.1. darbībā 1. Kultūras pieejamības nodrošināšana un aktivitāšu dažādošana - rezultatīvais rādītājs - Pilnveidotas mākslinieciskās izpausmes; Nodrošināts dažādām mērķauditorijām un interesentu grupām atbilstošu kultūras pasākumu klāsts. |
| 7. | SIA “Eiropas dzelzceļa līnijas” | 7.1. | [..]informējam, ka saistībā ar 14.04.2022. EDzL saņemto Limbažu novada pašvaldības vēstuli Nr. 4.9.1/22/1114 “Par mobilitātes punktiem Limbažu novadā”, kurā ir sniegts pašvaldības viedoklis par kopīgi veikto mobilitātes risinājumu analīzi un tās rezultātiem, EDzL ir vērsies Satiksmes ministrijā ar lūgumu organizēt visu iesaistīto pušu kopīgu sanāksmi, lai vienotos Rail Baltica mobilitātes punktiem un to attīstības iespējām Limbažu novadā. | Ņemts vērā |  |
| 8. | Satiksmes ministrija  Rīgā 11.05.2022  Nr.15-01/1465  Uz 14.04.2022. Nr.4.9.1/22/1099 | 8.1. | 1. Limbažu novada Attīstības programmas 2022.-2028.gadam 1.pielikuma “Pašreizējās situācijas raksturojums**” 2.attēlā lūgums izvērtēt iespēju papildināt 8.1. punktu “Satiksmes infrastruktūra” ar informāciju par Rīga – Skulte dzelzceļa līniju.** | Ņemts vērā |  |
|  | 8.2. | 2. Limbažu novada Attīstības programmas 2022.-2028.gadam 1.pielikuma “Pašreizējās situācijas raksturojums” 7.4. punkta otrajā rindkopā ir minēts jauns tūrisma **objekts “Zaļais dzelzceļš”. Aicinām šo rindkopu vai nu papildināt ar īsu aprakstu, ko tas nozīmē, vai ievietot atsauci uz Green Railways mājaslapu (Green Railways - Zaļie dzelzceļi - Rohelised Rööpad), kur būtu iespējams iepazīties ar informāciju.** | Ņemts vērā |  |
| 8.3. | 3. Limbažu novada Attīstības programmas 2022.-2028.gadam 1.pielikuma “Pašreizējās situācijas raksturojums” 8.1.3. punkta trešajā rindkopā aicinām **veikt precizējumu un vārdu salikumu “kādreizējās dzelzceļa takas” aizstāt ar “kādreizējās dzelzceļa līnijas, kas pārveidotas par Zaļā dzelzceļa maršrutiem”.** | Ņemts vērā |  |
| 8.4. | 4. Limbažu novada Attīstības programmas 2022.-2028.gadam 1.pielikuma “Pašreizējās situācijas raksturojums” **8.1.5. punktā noradīts, ka “Ūdens satiksmi Limbažu novadā kontrolē divas ostas - Salacgrīvas osta un Kuivižu osta.”. Vēlamies norādīt, ka Salacgrīvas osta nekontrolē ūdens satiksmi Limbažu novadā. Salacgrīvas osta kontrolē kuģu kustību ostas arējā reidā un ostas iekšējos ūdeņos. Kuivižu osta atrodas Salacgrīvas ostas pārvaldes kontrolē un skaitās kā daļa no Salacgrīvas ostas.** | Ņemts vērā |  |
| 8.5. | 5. Limbažu novada Attīstības programmas 2022.-2028.gadam 1.pielikuma “Pašreizējās situācijas raksturojums” **16.pielikumā nav informācijas par Zaļo dzelzceļu atrašanās vietu. Precizējošā informācija var būt meklējama Green Railways - Zaļie dzelzceļi - Rohelised Rööpad - Lāde Rūjiena Greenway LAT vietnē un Vidzemes un Dienvidigaunijas slēgto dzelzceļu izpēte un tūrisma potenciāla novērtējumā (Fesibility Study Final Lv WEB.pdf(Shared)- Adobe cloud storage).** | Ņemts vērā |  |
|  |  | 8.6. | 6. Limbažu novada Attīstības programmas 2022.-2028.gadam 2.pielikuma “Stratēģiskā daļa” 1.2. sadaļā tiek aprakstītas teritoriālās attīstības tendences Limbažu novadā**. Iespējams, ka šo sadaļu var papildināt ar Rīga – Skulte dzelzceļa līnijas attīstības perspektīvām, kā arī izskatīt iespēju papildināt to ar informāciju par mobilitātes punktu izveidi, it īpaši veidojot tos dzelzceļa stacijās, un no to izveides iegūstamajām priekšrocībām.** Attiecībā uz Rīga -Skulte dzelzceļa līnijas attīstību var minēt sekojošo:  - līdz 2023.gada beigām VAS “Latvijas dzelzceļš” modernizēs 48 paaugstinātās pasažieru platformas un ar tām saistīto infrastruktūru dzelzceļa iecirkņos, tostarp dzelzceļa līnijā Rīga – Skulte;  - laika periodā līdz 2029.gadam plānots modernizēt visas dzelzceļa pārbrauktuves iecirknī Rīga – Skulte, kas uzlabos drošību un komfortu, dzelzceļa infrastruktūras pieejamību visiem lietotājiem, īpaši personām ar ierobežotām pārvietošanās spējām;  - laika periodā līdz 2031.gadam tiks ieviests 140 km/h maksimālais vilcienu kustības ātrums dzelzceļa iecirknī Rīga – Skulte, pasažieru vilcienu kustības laikam no Rīgas līdz Skultei samazinoties par 10-15 minūtēm. | Ņemts vērā |  |
| 8.7. | 7. Limbažu novada Ilgtspējīgas attīstības stratēģijas 2022. - 2046. gadam 3.1. punktā ir SVID analīze Limbažu novadam. Ierosinām to papildināt ar šādiem ierakstiem:  - **“Stirpās puses un priekšrocības” – Novada dienvidos ir dzelzceļa savienojums ar valsts galvaspilsētu;**  **- “Iespējas” – attīstīt mobilitātes punktus, it īpaši dzelzceļa staciju tuvumā.** | Ņemts vērā |  |
| 8.8. | 8. Limbažu novada Attīstības programmas 2022.-2028.gadam 4.pielikuma “Investīciju plāns 2022.-2024. gadam” norādīti tādi pasākumi kā “Ostas teritorijas paplašināšana, ūdensceļu padziļināšana”, “Salacgrīvas ostas priekšostas akvatorijas padziļināšana”, “Salacgrīvas ostas kuģu kanāla padziļināšana”, “Valsts galvenā autoceļa A1 (Baltezers) – Igaunijas robeža posma no 87,072 km – 89,449 km rekonstrukcija (2,377 km)”, “Ielu infrastruktūras atjaunošanas, rekonstrukcijas un izbūves darbi Limbažu novadā”, “Operatīvā transporta nobrauktuves izbūve no Jūrmalas ielas līdz glābšanas stacijai”, “Ceļu atjaunošanas darbi Limbažu novadā”. Kā finansēšanas avots šiem pasākumiem norādīti pašvaldības finansējums un ES fondu līdzekļi. **Vēršam uzmanību, ka Eiropas Savienības kohēzijas politikas programmā 2021.-2027.gadam Satiksmes ministrijas pārziņā esošajos specifiskajos atbalsta mērķos nav paredzēts finansējums minēto pasākumu īstenošanai.** | Ņemts vērā |  |
|  |  | 8.9. | 9. Limbažu novada Ilgtspējīgas attīstības stratēģijas 2022. - 2046. gadam 5.5. punktā “Transporta koridori un infrastruktūra” ir norādītas vadlīnijas teritorijas plānošanai un attīstībai, kur pirmajā apakšpunkta pēdējā teikumā ir teikts, ka pa dzelzceļu tiek veikti pasažieru pārvadājumi. Šī līnija ir domāta gan pasažieru, gan kravu pārvadājumiem. Skultes stacijā ir iespējams veikt kravas operācijas. **Līdz ar to lūgums papildināt šo teikumu ar kravas satiksmi.** | Ņemts vērā |  |
| 8.10. | 10. Papildus informējam, ka 2023.gada janvārī plānots uzsākt pārvadājumus ar jauniem, moderniem un energoefektīvākiem elektrovilcieniem, paralēli ieviešot regulāro intervāla grafiku, kas nodrošinās kursēšanas biežumu un paredzamību. Kopumā tiks iegādāti 32 jauni elektrovilcieni. | Ņemts vērā |  |
| 8.11. | 11. Plānošanas dokumentos, nosakot pašvaldības attīstības vīziju un telpiskās attīstības perspektīvu, ņemts vērā Eiropas standarta platuma dzelzceļa līnijas “Rail Baltica” (turpmāk – Rail Baltica) trases novietojums, Limbažu novada Ilgtspējīgas attīstības stratēģijas 2022. - 2046. gadam 5.7. nodaļā indikatīvi ietverot perspektīvos mobilitātes punktus kā prioritāri attīstāmās teritorijas, **taču vienlaicīgi 5.5. nodaļas Transporta koridori un infrastruktūra kartografiskā materiāla kartē (10.attēls) mobilitātes punkti, kā integrētas transporta infrastruktūras elementi, netiek attēloti.** | Ņemts vērā |  |
| 8.12. | 12. Limbažu novada Attīstības programmas 2022.–2028. gadam 1.2. punktā un Ilgtspējīgas attīstības stratēģijas 2022. - 2046. gadam 5.5. nodaļā “Transporta koridori un infrastruktūra” minēts, ka Limbažu novadā paredzēti četri mobilitātes punkti jeb reģionālās stacijas - Salacgrīvā, Tūjā, Skultē, Oltūžos. Informējam, ka šobrīd Rail Baltica pamatlīnijas projektēšanas ietvaros konceptuālā līmenī tiek paredzēti un projektēti tikai divi no četriem mobilitātes punktiem - Salacgrīvā un Skultē, tikmēr par mobilitātes punktu attīstības stratēģijām Oltūžos un/vai Tūjā šobrīd vēl joprojām notiek diskusija starp iesaistītajām pusēm. | Ņemts vērā |  |
| 8.13. | 13. RĪCĪBU PLĀNS - Attiecībā uz mobilitātes risinājumiem kopumā un to iespējamo attīstību Limbažu novadā nākotnē, norādām, ka apspriešanai nodotajos plānošanas dokumentos diemžēl tas pietiekami netiek izvērtēts. Ilgtspējīgas attīstības stratēģijas 2022. - 2046. gadam dokumentā **iztrūkst apraksts par iecerēto novada mobilitātes vīziju, kurā tiktu izvērtēta multimodālā integrācija gan novada, gan reģiona tvērumā, ar uzsvaru uz Rail Baltica dzelzceļu kā sabiedriskā transporta mugurkaulu.** **Rekomendējam plānošanas dokumentos noteikt, ka turpmāk tiks izstrādāts arī Limbažu novada ilgtspējīgas mobilitātes stratēģiskais redzējum**s, kurā laicīgi tiks ietverti un izvērtēti pamatoti priekšlikumi par multimodāla sabiedriskā transporta tīkla attīstību un saistītās mikromobilitātes infrastruktūras izveidi ar park&ride iespējām. Arī “Limbažu novada Attīstības programma 2022. – 2028. gadam” Rīcības plāna 3.prioritātes 3.4. apkšprioritātē “Mobilitātes attīstība” no pašvaldības puses netiek paredzētas konkrētas rīcības un izvērstāks redzējums par mobilitātes attīstību saistībā ar Rail Baltica, ar minētās prioritātes ieviešanas periodu līdz 2028.gadam, piemēram, nav redzējums par reģionālas un vietējas vai pilsētas nozīmes mobilitātes punktu attīstību un to sniegtajām iespējām nākotnē, t.sk. par plašākiem pakalpojumu centriem tajos. | Ņemts vērā |  |
|  |  | 8.14. | 14. Ilgtspējīgas attīstības stratēģijas 2022. - 2046. gadam **dokumentā nav shematiski attēloti no pašvaldības puses plānotie savienojumu koridori ar kravu un industriālajām loģistikas teritorijām (10.attēls) un nav apraksts, kurā pamatoti no pašvaldības puses būtu izvērtētas sasniedzamās iespējas dzelzceļa pievedceļa pieslēgumu izveidei industriālām/ražošanas teritorijām, lai nākotnē varētu attīstīt un nodrošināt kravu pārvadājumus.** Saistībā ar Rail Baltica būvniecību tādi varētu tikt attīstīti gan Skultes stacijā (Limbažu virzienā un Skultes ostas virzienā) pie plānotā Skultes infrastruktūras tehniskās apkopes punkta un tā savienojuma ar 1520 mm platuma sliežu dzelzceļu (nepieciešams esošās 1520 mm līnijas pagarinājums par apm. 3,5 km aiz dzelzceļa līnijas pašreizējās galastacijas Skulte), gan Salacgrīvas tuvumā, kur pašvaldība jau ir izvērtējusi un piedāvājusi dzelzceļa pievedceļa pieslēgumu izveidi uz Salacgrīvas ostas industriālajām teritorijām. 1520 mm līnijas pagarinājums līdz Rail Baltica līnijai novada teritorijā dos arī pārsēšanās iespējas starp abiem dzelzceļiem, kas atkarībā no pārvadājumu piedāvājuma pozitīvi ietekmēs reģionālā sabiedriskā transporta pakalpojumu ar iespēju nokļūt starptautiskās satiksmes stacijās. | Ņemts vērā |  |
| 8.15. | 15. Plānošanas dokumentos (piemēram, Limbažu novada Ilgtspējīgas attīstības stratēģijas 2022. - 2046. gadam 7. attēls, 8. attēls, 9. attēls, 10. un 11. attēls) attēlojot plānoto Rail Baltica trasi, nav norādīts informācijas avots. Eiropas standarta platuma publiskās lietošanas dzelzceļa infrastruktūras Rail Baltica un ar tās izveidi saistīto būvju funkcionēšanai nepieciešamā teritorija ir noteikta ar Ministru kabineta 2016. gada 24. augusta rīkojumu Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica. Saskaņā ar šī rīkojuma 2.punktā noteikto, informācija par Eiropas standarta platuma publiskās lietošanas dzelzceļa infrastruktūras Rail Baltica un ar tās izveidi saistīto būvju funkcionēšanai nepieciešamo teritoriju tiek iekļauta un aktualizēta Teritorijas attīstības plānošanas informācijas sistēmā tīmekļvietnē www.tapis.gov.lv. Ievērojot minēto, lūdzam **plānošanas dokumentos norādīt informācijas avotu attēlos norādītajam Eiropas standarta platuma dzelzceļa līnijas Rail Baltica trases novietojumam.** | Ņemts vērā |  |
|  |  | 8.16. | 16. Plānošanas dokumentos lūdzam lietot Eiropas standarta platuma dzelzceļa līnijas “Rail Baltica” būvniecības projekta terminoloģiju, nevis “Rail Baltic”. | Ņemts vērā |  |
| 8.17. | 17. Eiropas autoceļa E67 Via Baltica koridorā Latvijā, tostarp Limbažu novada teritorijā ir paredzēta pasīvās elektronisko sakaru infrastruktūras izveide, kas atbalstīs nepārtraukta 5G mobilo sakaru pārklājuma nodrošināšanu, kas ir nepieciešams, lai veicinātu ilgtspējīgu mobilitāti, attīstītu inovāciju transporta jomā (veicinot savienotu un automatizētu braukšanu), kravu pārvadājumu loģistiku, kā arī uzlabotu satiksmes drošību. **Minētajai elektronisko sakaru infrastruktūrai jau tagad izstrādes stadijā ir jāparedz indikatīvā teritorija esošajos attīstības plānošanas dokumentos, gan visos nākotnē izstrādājamajos dokumentos.**  Ļoti būtisks ir pašvaldības atbalsts un sadarbība gan ar minētās infrastruktūras izbūves projekta īstenotāju VAS “Latvijas Valsts radio un televīzijas centrs”, gan elektronisko sakaru komersantiem, kas nodrošinās 5G mobilo sakaru pārklājumu, mobilo sakaru torņu izbūvei piemērotu zemes gabalu atrašanā/piešķiršanā elektronisko sakaru komersantu norādītajās vietās, kā arī labvēlīgu vidi infrastruktūras attīstībai un izvēršanai. | Ņemts vērā |  |
| 9. | Vidzemes plānošanas reģions. Atzinums par Limbažu novada attīstības programmas 2022.–2028. gadam 2. redakcijas projektu  11.05.2022. Nr. 2.2/217  Uz 13.04.2022.4.9.1/22/1074 | 9.1. | *AP Stratēgiskajā daļā -*  *Stratēģiskajā daļā minēts, ka dokuments izstrādāts saskaņā ar NAP 2021.-2027. gadam, tomēr apakšnodaļā 3.3.2 ir iekļauta informācija tikai par NAP vīziju, bet ne atbilstība NAP prioritātēm, lūdzam īsi papildināt līdzīgi kā analīzē par atbilstību LIAS 2030.* | Ņemts vērā |  |
| 9.2. | *AP Stratēgiskajā daļā -*  ***Aicinām izvērtēt*** *8. tabulā norādīto prioritāšu atbilstību, piemēram:*  *-VPR prioritātei (E3) "Aprites un bioekonomika" norādīta atbilstība ar Limbažu novada prioritāti (VTP2) "Atbalsts uzņēmējdarbības attīstībai", tomēr VTP2 pakārtotajos rīcības virzienos un uzdevumos nav ietverta aprites vai bioekonomika.* | Ņemts vērā |  |
| 9.3. | *AP Stratēgiskajā daļā -*  *-VPR prioritātei (E4) "Efektīva un tīra enerģija " norādīta atbilstība ar Limbažu novada prioritāti (VTP3) "Kvalitatīva infrastruktūra un atbildīga dabas resursu izmantošana un saglabāšana", tomēr VTP3 nav pakārtoti, uz atjaunojamajiem energoresursu vērsti rīcības virzieni un uzdevumi.* | Ņemts vērā |  |
| 9.4. | *AP Stratēgiskajā daļā -*  *Vēršam uzmanību uz to, ka VPR AP 2022.-2027. gadam ir apstiprināta, līdz ar to lūdzam precizēt 2. pielikuma 21. lpp. minēto informāciju. Tāpat lūdzam papildināt ekonomisko specilizāciju atbilstoši spēkā esošajiem VPR AP uzstādījumiem, t.sk. ar zilo bioekonomiku un Vidzemes reģiona ekonomiskās specializācijas zaļo kursu 2030.* | Ņemts vērā |  |
|  | 9.5. | *AP Stratēgiskajā daļā -*  ***Limbažu novada IAS vairākkārt izceļ atjaunojamo energoresursu izmantošanu kā vienu no atbalstāmajiem attīstības virzieniem (kas ir saskaņā arī ar Eiropas zaļo kursu, NAP 2021.-2027. gadam, VPR AP 2022.-2027. gadam un Pilsētu mēra paktu). Tomēr Limbažu novada AP nav definētas saistītas vidēja termiņa prioritātes un rīcības virzieni. Aicinām vai nu definēt jaunu vidēja termiņa prioritāti un rīcības virzienus, kas mērķēti uz atjaunojamo energoresursu izmantošanu, vai pievienot jaunu rīcības virzienu jau esošajai vidēja termiņa prioritātei (VTP3) “Kvalitatīva infrastruktūra un atbildīga dabas resursu izmantošana un saglabāšana”.*** | Ņemts vērā |  |
| 9.6. | *Esošās situācijas raksturojumā -*  *- Saskaņā ar VARAM rekomendācijām datu analīzi vēlams veikt arī pilsētu un pagastu līmenī. Pašreizējās situācijas raksturojumā visbiežāk statistikas dati ir analizēti un grafiski attēloti Limbažu novada tvērumā. Lai detalizētāk saskatītu novada iespējas un izaicinājumus un līdz ar to noteiktu precīzus stratēģiskos uzstādījumus, nākotnē iesakām izskatīt iespēju apkopot un papildināt raksturojumu ar datiem, kas sadalīti Limbažu novada pilsētu un pagastu griezumā.* | Ņemts vērā |  |
| 9.7. | *Esošās situācijas raksturojumā -*  *- Nepieciešams aktualizēt 8.4. apakšnodaļu “Gāzes apgāde”, ņemot vērā Eiropas Savienības prasības dabasgāzes tirgus izveidei, kopš 2017. gada par dabasgāzes infrastruktūru atbild AS “GASO” nevis AS “Latvijas Gāze”.* | Ņemts vērā |  |
| 9.8. | *Esošās situācijas raksturojumā -*  *Lai būtu iespējams ērti un pārskatāmi iepazīties ar pašreizējās situācijas rakturojumu, lūdzam katras lielās nodaļas beigās ievietot SVID analīzi tabulas veidā (2. lpp. ir minēts, ka katru nodaļu noslēdz dimensijai veltīta SVID matrica, kas faktiski dokumentā nav ieviests).* | Nav ņemts vēra | Sākotnējā versijā tika kļūdaini norādīts, ka tiks iekļauts SVID, pēc katras no nodaļām. Esošās situācijas raksturojumā nevajadzētu iekļaut SVID ar autora domām par novadu. |
| 9.9. | ***Stratēģisko daļu aicinām papildināt ar rīcības virzienu, kas vērsts uz aprites ekonomikas un alternatīvās enerģijas attīstību, definējot arī konkrētas darbības rīcības un investīciju plānā****.* | Ņemts vērā |  |
|  |  | 9.10. | *Esošās situācijas raksturojumā -*  *Lūdzam anotācijā norādīt korektu informāciju – pašreizējās situācijas raksturojums ir informatīvais pamats ne tikai vidēja termiņa, bet arī ilgtermiņa attīstības plānošanai.* | Ņemts vērā |  |
| 9.11. | *AP uzraudzības pārskatā-*  ***Ja iespējams, 6. tabulas prioritāšu ieviešanas rezultatīvajiem rādītājiem vēlams norādīt arī mērķa vērtību starpposmam – 2024. gadam, lai attīstības programmas ieviešanas un uzraudzības procesā būtu iespējams novērtēt prioritāšu ieviešanas progresu, t.sk. sasaistē ar Reģionālās politikas pamatnostādnēs 2021.-2027. gadam iekļautajiem politikas rezultātiem un rezultatīvajiem rādītājiem. Iespēju robežās, lūdzam vēlamās tendences vietā norādīt rezultātīvo rādītāju mērķa vērtību.*** | Nav ņemts vērā | Kvalitatīvus rezultatīvos rādītājus, varēs noteikt pēc 2 nostrādātiem gadiem. |
| 9.12. | *AP uzraudzības pārskatā-*  *Lūdzu novērst nepilnības nodaļu numerācijā, kā arī 7. lpp. un 8. lpp. tabulu numerācijā.* | Ņemts vērā |  |
|  | Vidzemes plānošanas reģions. Atzinums par Limbažu novada ilgtspējīgas attīstības stratēģijas 2022. - 2046. gadam 2. redakciju.  11.05.2022.  Nr. 2.3/218  Uz 13.04.2022.  4.9.1/22/1074 | 10.1. | ***IAS-***  ***Lai ievērotu Attīstības plānošanas sistēmas likuma 5.panta otrās daļas 10.punktu, politiku plāno, sabalansējot atsevišķu valsts teritoriju attīstības līmeņus un tempus, balstoties uz Valsts kontroles revīzijas sniegtajām rekomendācijām un VARAM rekomendācijām lūdzam Limbažu novada pašvaldību pārskatīt izstrādes stadijā esošās IAS darbības termiņus, to nosakot ne ilgāk kā līdz 2035. gadam – vai 2 attīstības programmu termiņu.*** | Nav ņemts vērā | Limbažu novads plāno attīstību ilgākam laika periodam. Tas saistīts ar liela mēroga valsts nozīmes infrastruktūras izveidi novada teritorijā. |
| 10.2. | *IAS 4.1. apakšnodaļā “Telpiskās attīstības mērķi un funkcionālās saites” ir iekļauta informācija par Nacionālajām attīstības prioritātēm,* ***aicinām informāciju par LIAS 2030 ilgtermiņa prioritātēm pārcelt uz Stratēģisko daļu vai izveidot atsevišķu nodaļu, kurā ir atspoguļota sasaiste ar hierarhiski augstākiem dokumentiem.***  *Tā kā saskaņā ar Rīgas metropoles areāla plānu, daļa Limbažu novada (Salacgrīvas pilsēta un pagasts, Viļķenes pagasts, Liepupes pagasts, Limbažu pilsēta un pagasts, Umurgas pagasts, Skultes pagasts, Vidrižu pagasts, Viļķenes pagasts), ietilpst Rīgas metropoles ārējā telpā,* ***lūdzam papildināt telpiskās attīstības perspektīvu ar Rīgas metropoles areāla nacionālo interešu telpu uzstādījumiem.*** | Ņemts vērā |  |
| 10.3. | *IAS 4.1. apakšnodaļā “Telpiskās attīstības mērķi un funkcionālās saites” ir iekļauta informācija par Vidzemes plānošanas reģiona prioritātēm,* ***aicinām informāciju par VPR IAS 2030 ilgtermiņa prioritātēm pārcelt uz Stratēģisko daļu vai izveidot atsevišķu nodaļu, kurā ir atspoguļota sasaiste ar hierarhiski augstākiem dokumentiem.***  ***Lūdzam 4.1. apakšnodaļu veidot ciešā sasaistē ar VPR IAS 2030 telpiskajiem uzstādījumiem (sīkāki komentāri kritēriju 4. sadaļā). Šobrīd IAS ir norādīti VPR IAS 2030 telpiskās attīstības mērķi un prioritātes, tomēr saskaņotība nav konstatējama atsevišķi katrai funkcionālajai telpai un nozīmīgākajiem telpiskās struktūras elementiem. VPR Ilgtspējīgas attīstības stratēģijas aktualizētā versija pieejama*** [*https://geolatvija.lv/geo/tapis#document\_20668*](https://geolatvija.lv/geo/tapis#document_20668) | Ņemts vērā |  |
| 10.4. | *IAS 3. nodaļa “Limbažu novada ilgtermiņa attīstības redzējums – kur gribam nokļūt?”*  ***Iesakām 3. nodaļas virsrakstā iekļaut nosaukumu “Stratēģiskā daļa” kā arī 5.8. apakšnodaļu “Ekonomikas specializācija” pārcelt uz Stratēģisko daļu.*** | Ņemts vērā |  |
| 10.5. | *IAS 4. nodaļa “Telpiskās attīstības perspektīva – Limbažu novads laikā un telpā”*  ***Lūdzam novērst nepilnības 4. nodaļas numerācijā (pēc 4.2. nodaļas numerācija pārlec un seko 5.3., 5.4., 5.5., 5.6., 5.7., 5.8. nodaļas).*** | Ņemts vērā |  |
|  | 10.6. | *IAS Stratēģiskajā daļā nepieciešams* ***aprakstīt izvirzīto novada ilgtermiņa attīstības prioritāšu pamatojums, sasaistē ar globālajiem, nacionāliem un reģionāliem izaicinājumiem, kā arī novada attīstības tendencēm un specifiku.***  ***Lūdzam izvērst SVID analīzi, paplašinot norādītās priekšrocības, vājās puses, iespējas un draudus, piemēram, sadaļā “Vājās puses” vēlams precizēt 4. punktu ar informāciju, kādās jomās trūkst speciālistu. Kā arī lūdzam norādīt kur var iepazīties ar informāciju uz ko ir balstīta šī SVID analīze.***  ***SVID analīzes sadaļas “Stiprās puses un priekšrocības” pirmais un astotais punkt dublējas.*** | Ņemts vērā |  |
| 10.7. | *IAS ietvaros izstrādātie telpiskās attīstības perspektīvas grafiskie attēli ir grūti nolasāmi, tādēļ attēlu labākai uztveramībai aicinām izmantot caurspīdīgāku kartes pamata slāni un izmantot apzīmējumus, kurus var nolasīt arī bez pietuvinājuma.*  *Piemērus telpiskās attīstības perspektīvas noformēšanai aicinām meklēt VARAM vadlīnijās par pašvaldību ilgtspējīgu attīstības stratēģiju izstrādi (3.4.punkts).*  ***Novada attīstības centrus grafiskajos attēlos aicinām apzīmēt nevis kā svītrotus laukus, bet gan punktus.*** | Ņemts vērā |  |
| 10.8. | *IAS 4.2. apakšnodaļa “Apdzīvojuma struktūra”. Apdzīvojuma struktūras grafiskajā attēlā lūdzam rast vizuāli labāk nolasāmu apzīmējumu Limbažu novada ciemiem un izvērtēt iespēju tos pārsaukt par* ***vietējas nozīmes attīstības centriem****, tādējādi nodrošinot vienotu attīstības centru iedalījumu.*  ***Šājā nodaļā ir norādīta informācija par ilgtermiņā noteiktajiem attīstības centru līmeņiem – reģionālas un novada nozīmes attīstības centriem, taču nav atspoguļoti vietējās nozīmes attīstības centri, definējot konkrētas apdzīvotas vietas, kas atbilst šim līmenim. Papildus atkārtoti aicinām detalizētāk aprakstīt Limbažu novada attīstības centru potenciālu, esošo un perspektīvā attīstāmo pakalpojumu klāstu, definējot tos arī vietējas nozīmes attīstības centros (ciemos), kas ir saskaņā ar VARAM vadlīnijām par pašvaldību ilgtspējīgu attīstības stratēģiju izstrādi (3.4.1. punkts).***  ***Atsaucoties uz 14.04.2022 saņemto vēstuli “Par Vidzemes plānošanas reģiona ilgtspējīgas attīstības stratēģiju 2030” ar ierosinājumu Salacgrīvu definēt kā reģionālas nozīmes pakalpojumu centru, lūdzam IAS Salacgrīvu noteikt kā potenciālo reģiona nozīmes centru, pamatojot iemeslus šai iecerei.***  ***IAS Ainaži ir noteikti kā novada nozīmes attīstības centrs, kas nesaskan ar VPR IAS 2030 uzstādījumiem, tāpēc lūdzam pamatot, kādēļ Ainaži atbilst šim statusam un būtu definējams kā novada nozīmes attīstības centrs. Tas kalpotu kā pamatojums, lai aktualizētajā VPR IAS Ainažus definētu kā novada nozīmes centru.*** | Ņemts vērā |  |
|  |  | 10.9. | *IAS 5.5. apakšnodaļa “Transporta koridori un infrastruktūra”.*  *Lūdzam ņemt vērā IAS 1. redakcijas atzinumā norādītos komentārus un atkārtoti norādam, ka 10. attēlā ir parādīti valsts galvenie un reģionālie transporta ceļi, nevis transporta koridori, kas būtu saskaņā ar LIAS 2030 un VPR IAS 2030, tādēļ esošajā attēlu nepieciešams papildināt ar galveno transporta koridoru un infrastruktūras telpisko perspektīvo, tajā iekļaujot arī* ***velo celiņus, Ziemeļu stīgu, maģistrālos inženiertīklus, elektroapgādes tīklus, telekomunikāciju tīklus un citus līdzīgus objektus.***  ***Aprakstā un 10. attēlā aicinām integrēt Rīgas metropoles areāla attīstība plānā norādītos mobilitātes punktus, kas ietilpst Limbažu novadā (30. lpp.)*** | Ņemts vērā |  |
|  |  | 10.10. | *IAS 5.3. apakšnodaļa “Dabas teritoriju un piekrastes teritorijas telpiskā struktūra”.*  ***Lūdzam papildināt grafisko attēlu ar Limbažu novada dabas teritoriju funkcionālām telpām, izdalot galvenos dabas elementus – ūdeņus, mežus, lauksaimniecības zemes, purvus, definējot vadlīnijas to plānošanai un attīstībai.***  ***Aicinām 4.2. nodaļā “Apdzīvojuma struktūra” iekļautās vadlīnijas dinamiskās lauku telpas plānošanai un attīstībai pārcelt uz 5.3. nodaļu,***  ***Papildus lūdzam Telpiskajā perspektīvā attēlot grafiski šīs dinamiskās telpas, lai būtu skaidri saprotams par kādām teritorijām iet runa, jo atbilstoši spēkā esošajai redakcijai šobrīd šādas teritorijas nav identificējamas.*** | Ņemts vērā |  |
| 10.11. | *IAS 5.4. apakšnodaļa “Ainaviski vērtīgās un kultūrvēsturiski nozīmīgās teritorijas”.*  *Grafiskajā attēlā aizsargājamās jūras dabas teritorijas nav saskatāmas, jo tās pārklāj ainavisku teritoriju apzīmējums, lūdzam rast citu vizuālo risinājumu, kas viens otru pilnībā nenosedz.*  *Lūdzam grafisko attēlu papildināt ar Limbažu novadā esošajām Vidzemes īpašājām pierobežas teritorijām, mežu areāliem un ūdeņiem, tādējādi izceļot to ainavisko nozīmi un veidojot saskaņotību ar VPR IAS 2030.* | Ņemts vērā |  |
| 10.12. | *IAS 5.7. apakšnodaļa “Prioritāri attīstāmās teritorijas”.*  ***Ņemot vērā esošo Limbaža novada potencialu tūrisma nozarē, IAS Telpiskās attīstības perspektīvas daļā nav iespējams identificēt vai un kā ir plānots izmantot dabas rekreācijas potenciālu, tāpēc atkārtoti aicinām izvērtēt arī dabas un rekreācijas teritoriju potenciālu kā novada prioritāri attīstāmās teritorijas.***  ***Lūdzam precizēt, kurās teritorijās tiek atbalstīta zaļās enerģijas , t.sk., vēja parku, infrastruktūras attīstība.*** | Ņemts vērā |  |
|  |  | 10.13. | *Katrai no funkcionālajām teritorijām ir definētas vadlīnijas ar pamatprincipiem šo teritoriju attīstībai****, tomēr vēršam uzmanību uz nepieciešamību tās papildināt, definējot vadlīnijas vietējas nozīmes apdzīvojuma centru (ciemu) plānošanai un attīstība.*** | Ņemts vērā |  |
| 10.14. | *IAS 7.1. apakšnodaļā “Stratēģijas īstenošanas uzraudzības kārtība un institucionālais ietvars” definēti attīstības rādītāji, pēc kuriem plānota IAS īstenošanas uzraudzība, kā arī atbildīgais par IAS uzraudzības pārskatu sagatavošanu, tā saturu un biežumu.*  ***Vēršam uzmanību uz pašvaldības stratēģisko mērķi SM3 “Vides ilgtspējīga attīstība", IAS attīstības rādītājos nepieciešams iekļaut indikatorus, kas atspoguļo Limbažu pašvaldības panākumus šajā sfērā.***  ***Ar dažādiem uzraudzības rādītāju piemēriem aicinām iepazīties VPR IAS 2030 (publiskai apspriešanai nodots 03.11.2021) 5.2. nodaļā “Uzraudzība un izvērtēšana”.***  ***Rādītāju izvēles procesā var noderēt arī Limbažu novada Ilgtspējīgas enerģijas rīcības plāns 2014. -2020. gadam, kas izstrādāts pirms administratīvās teritorija reformas.*** | Nav ņemts vērā | IAS galvenais rādītājs ir novada iedzīvotāju laimes indekss. Tāpat jau ir definēti pamatrādītāji stratēģijas progresa uzraudzībai. |

1. Salacgrīvas ostas pārvalde [↑](#footnote-ref-1)
2. Salacgrīvas ostas pārvalde [↑](#footnote-ref-2)